ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สบ. 15 /2551

เรื่อง การกําหนดค่าธรรมเนียมการยื่นแบบแสดงรายการข้อมูล

การจดทะเบียน และการยื่นคําขอต่าง ๆ

(ฉบับที่ 15)

อาศัยอํานาจตามความในมาตรา 19(3) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้

 ข้อ 1 ให้ยกเลิกความในข้อ 17 และข้อ 18 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สบ. 28/2547 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ ลงวันที่ 7 กรกฎาคม พ.ศ. 2547 และให้ใช้ความต่อไปนี้แทน 

###  “ข้อ 17 ในหมวดนี้

 “กองทุนรวม” หมายความว่า กองทุนรวมปิดและกองทุนรวมเปิด

 “กองทุนรวมอสังหาริมทรัพย์” หมายความว่า กองทุนรวมอสังหาริมทรัพย์ตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการจัดตั้งและจัดการกองทุนรวมอสังหาริมทรัพย์ 

 “เงินทุนจดทะเบียน” หมายความว่า เงินทุนที่บริษัทจัดการได้รับจากการจําหน่ายหน่วยลงทุนและนํามาจดทะเบียนไว้กับสํานักงาน

 “เงินทุนโครงการ” หมายความว่า วงเงินที่สํานักงานอนุมัติให้จัดตั้งและจัดการกองทุนรวมซึ่งระบุไว้ในโครงการจัดการกองทุนรวม

 ข้อ 18 ค่าธรรมเนียมการจดทะเบียนและการยื่นคําขอต่าง ๆ ของธุรกิจหลักทรัพย์ประเภทการจัดการกองทุนรวม ให้เป็นไปตามอัตราดังนี้

(1) คําขออนุมัติจัดตั้งและจัดการกองทุนรวม คําขอละ 50,000 บาท 

 (2) คําขออนุมัติจัดตั้งและจัดการกองทุนรวมอสังหาริมทรัพย์ คําขอละ 75,000 บาท 

 (3) คําขออนุมัติจัดตั้งและจัดการกองทุนรวมแบบเป็นกลุ่มคําขอ คําขอละ 150,000 บาท 

 (4) คําขอแปรสภาพโครงการลงทุนตามกฎหมายว่าด้วยการประกอบธุรกิจเงินทุนธุรกิจหลักทรัพย์ และธุรกิจเครดิตฟองซิเอร์ให้เป็นกองทุนรวม คําขอละ 1,000 บาท 

 (5) การจดทะเบียนกองทุนรวมในกรณีที่เป็นกองทุนรวมที่มีอายุไม่เกินหนึ่งปี ทุกจํานวนเงิน 100 ล้านบาทหรือเศษของ 100 ล้านบาท ให้คิดค่าธรรมเนียมในอัตรา 1,000 บาท แต่เมื่อรวมกันแล้วต้องไม่ต่ํากว่า 10,000 บาท แต่ไม่เกิน 75,000 บาท หรือในกรณีที่เป็นกองทุนรวมที่มีอายุเกินหนึ่งปี ทุกจํานวนเงิน 100 ล้านบาทหรือเศษของ 100 ล้านบาท ให้คิดค่าธรรมเนียมในอัตรา 2,000 บาท แต่เมื่อรวมกันแล้วต้องไม่ต่ํากว่า 20,000 บาท แต่ไม่เกิน 150,000 บาท เว้นแต่กองทุนรวมเพื่อการเลี้ยงชีพหรือกองทุนรวมหุ้นระยะยาวไม่กําหนดจํานวนขั้นต่ํา 

การคํานวณเงินทุนตามวรรคหนึ่ง ให้คํานวณจากจํานวนเงินทุนอย่างใดอย่างหนึ่ง

ดังต่อไปนี้ 

 (ก) จํานวนเงินทุนจดทะเบียนในกรณีที่เป็นกองทุนรวมปิด 

 (ข) จํานวนเงินทุนจดทะเบียนในกรณีที่เป็นกองทุนรวมเปิดซึ่งระบุไว้ในโครงการจัดการกองทุนรวมว่าจะเสนอขายหน่วยลงทุนเพียงครั้งเดียว 

 (ค) จํานวนเงินทุนโครงการในกรณีที่เป็นกองทุนรวมเปิดกรณีอื่นใดนอกจากกรณีตาม (ข)

 (6) คําขอแก้ไขรายการทางทะเบียนเพื่อเพิ่มจํานวนเงินทุนในกรณีที่เป็นกองทุนรวมที่มีอายุไม่เกินหนึ่งปี ทุกจํานวนเงิน 100 ล้านบาทหรือเศษของ 100 ล้านบาท ให้คิดค่าธรรมเนียมในอัตรา 1,000 บาท แต่เมื่อรวมกันแล้วต้องไม่ต่ํากว่า 10,000 บาท แต่ไม่เกิน 75,000 บาท หรือในกรณีที่เป็นกองทุนรวมที่มีอายุเกินหนึ่งปี ทุกจํานวนเงิน 100 ล้านบาทหรือเศษของ 100 ล้านบาท ให้คิดค่าธรรมเนียมในอัตรา 2,000 บาท แต่เมื่อรวมกันแล้วต้องไม่ต่ํากว่า 20,000 บาท แต่ไม่เกิน 150,000 บาท เว้นแต่กองทุนรวมเพื่อการเลี้ยงชีพหรือกองทุนรวมหุ้นระยะยาวไม่กําหนดจํานวนขั้นต่ํา 

การคํานวณเงินทุนตามวรรคหนึ่ง ให้คํานวณแต่ละคําขอจากจํานวนเงินทุนอย่างใดอย่างหนึ่งดังต่อไปนี้ 

 (ก) จํานวนเงินทุนจดทะเบียนที่เพิ่มขึ้นในกรณีที่เป็นกองทุนรวมปิด ซึ่งคํานวณโดยใช้ราคาตามมูลค่าที่ตราไว้ของหน่วยลงทุน 

 (ข) จํานวนเงินทุนโครงการที่เพิ่มขึ้นในกรณีที่เป็นกองทุนรวมเปิด   
 (ค) ส่วนต่างระหว่างจํานวนเงินทุนโครงการและจํานวนเงินทุนจดทะเบียน ในกรณีที่เป็นการเปลี่ยนจากกองทุนรวมปิดเป็นกองทุนรวมเปิด หรือเปลี่ยนจากกองทุนรวมเปิดที่เสนอขาย

หน่วยลงทุนเพียงครั้งเดียวเป็นกองทุนรวมเปิดที่เสนอขายหน่วยลงทุนเพิ่มเติมได้ 

 (7) คําขอรับใบแทนหลักฐานการรับจดทะเบียนหรือหลักฐานการเปลี่ยนแปลง

การจดทะเบียน ฉบับละ 500 บาท 

(8) ตรวจเอกสารของแต่ละกองทุนรวม คําขอละ 50 บาท”

 ข้อ 2 ให้ยกเลิกความในข้อ 20 ของหมวด 6 อื่น ๆ แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สบ. 28/2547 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ ลงวันที่ 7 กรกฎาคม พ.ศ. 2547 และให้ใช้ความต่อไปนี้แทน 

 “ข้อ 20 คําขอรับความเห็นชอบเป็นผู้รับฝากทรัพย์สินของกองทุนส่วนบุคคลตามประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการในการให้ความเห็นชอบผู้รับฝากทรัพย์สินของกองทุนส่วนบุคคล คําขอละ 70,000 บาท”

####  ข้อ 3 ประกาศนี้ให้ใช้บังคับตั้งแต่วันที่ 16 พฤษภาคม พ.ศ. 2551 เป็นต้นไป

 ประกาศ ณ วันที่ 12 พฤษภาคม พ.ศ. 2551
-------------------------------------

 (นายธีระชัย ภูวนาถนรานุบาล)

 เลขาธิการ
==========

 สํานักงานคณะกรรมการกํากับหลักทรัพย์และตลาดหลักทรัพย์
---------------------------------------------------